open-index/open-wikipedia-markdown huggingface dataset:
Պարաբոլային անտենա

[thumb|արբանյակային կապի պարաբոլիկ անտենա: [Բավարիա, Գերմանիա]]
**Պարաբոլային անտենայի** հայելին պտտման պարաբոլոիդ է, որի կիզակետում տեղադրված է մեկ այլ անտենա, որը կոչվում է ճառագայթիչ։

Անտենայի ճառագայթիչների հանդեպ հետևյալ պայմաններն են դրվում՝
# Ճառագայթիչի ՈւԴ-ն պետք է լինի բավականին լայն, քանի որ ճառագայթիչի նպատակն է ճառագայթել հայելում ամբողջ մակերեսով։
# Փուլային ճակատը պետք է լինի սֆերիկ։
# Տեխնոլոգիական պահանջները․ թեթև լինեն և գաբարիտները փոքր, որպեսզի հենակետերը չճկվեն և ստվեր չգցվի բացվածքին։
Ճառագայթիչը կիզակետում տեղադրելու համար օգտագործվում են հենակային սարքեր՝ եռոտանու, քառոտանու կամ մեկ հենակի տեսքով։ Ճառագայթիչի և հենարանների տեղադրումը ստվերացում է ստեղծում և նվազացնում է ՄՕԳ-ը։
Դիտարկենք աշխատանքի սկզբունքը՝
thumb|
Պարաբոլային հայելին F կետից ճառագայթող ճառագայթների բացված փունջը վերածվում է բացվածքում զուգահեռ փնջի։
Այսպիսով, հայելի - ճառագայթիչ համակարգը ստեղծում է տարածության մեջ հարթ ճակատով ճառագայթում, դա պայմանավորված է պարաբոլի երկրաչափական հատկությամբ։
Պարաբոլային անտենաները կարող են լինել՝
# կարճ կիզակետային
# երկար կիզակետային
երբ կիզակետը գտնվում է պարաբոլի թասի ներսում, այսինքն՝ R»2f, անտենան կոչվում է կարճ կիզակետային։
Ճառագայթիչը ստեղծում է ինչ-որ դաշտ և գրգռում է հայելու մակերեսի վրա մակերեսային հոսանքներ։ Հայելու մակերեսով անցնուղ հոսանքնեը ուղղահայաց են H-ին, այսինքն զուգահեռ են E ուժագծերին։ Համապատասխանաբար հայելու մակերեսով անցնում են հոսանքներ, և եթե անտենան կարճ կիզակետային է, երբ ճառագայթիչը գտնվում է բացվածքի ներսում, գոյանում են բևեռներ, որոնք վտանգավոր գոտիներ են։ Բևեռների գոյացման երևույթի պատճառը հայելու մակերեսի որոշ մասերում հակադարձ ուղղություններով անցնող հոսանքներ են։ Այդ գոտիներում հոսանքները կոմպենսացվում են։ Արդյունքում ՄՕԳ-ը փոքրանում է, որի պատճառով կիրառում են ավելի երկար կիզակետային համակարգեր։

## Գրականություն
* Ա․Ս․ Սարգսյան - Անտենաներ

Կատեգորիա:Անտենաներ
Տրանսիլվանիա հյուրանոց 2

**«Տրանսիլվանիա հյուրանոց 2»** (), ամերիկյան կատակերգական անիմացիոն մուլտֆիլմ։

## Արտադրություն
Sony Pictures Animation ընկերությունը որոշում է մի նոր սիկվել անել Տրանսիլվանիա հյուրանոց մուլտֆիլմից հետո, այդպիսով ուրախացնել իր երկրպագուներին։ Նրանց հաղորդմամբ «Տրանսիլվանիա հյուրանոց 2» մուլտֆիլմը հանդիսատեսին կներկայնացվի 2015 թվականի սեպտեմբերի 25-ին։ Հենց այդ օրը ԱՄՆ-ում տեղի ունեցավ մուլտֆիլմի պրեմիերան։ Ռուսաստան է եկել 2015 թվականի հոկտեմբերի 22-ին։

## Սյուժե
Ոչ սովորական հյուրանոցի պատմությունը շարունակվում է։ Անապատում, շատ հեռու մարդկային աչքից, գտնվում է հրեշների հյուրանոց, որտեղ ապրում են բազմապիսի չար հերոսներ։ Արձակուրդների ժամանակ, հրեշները ցանկանում են հանգստանալ, բայց նրանք այնպես անհրաժեշտ էին մարդկանց, որ նրանք գտնում են նրանց որտեղ, որ հարմար էր։ Ջոնաթանը ու Մեյվիսը տղա են ունենում։ Կոմս Դրակուլան իհարկե շատ երջանիկ էր, որ դառնալու էր պապիկ, սակայն ինքն էլ չէր պատկերացնում, թե ինչ փորձություններ են սպասվում իրեն, թե ինչպես նա պետք էր մարդկային երեխային դարձնել մի դրակուլա, ով կշարունակեր մի մայրիկի և պապիկը գործը։

## Դերերում

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2015 ֆիլմեր
Կատեգորիա:3D մուլտֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ֆիլմեր վամպիրների մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում ապագայում
Կատեգորիա:Columbia Pictures մուլտֆիլմեր
Քրիստոսի մսուր

մինի|աջից|Երկրպագւթյուն Մանուկ Հիսուսին Քարե օրորոց

**Քրիստոսի մսուր**, մսուր (կերակրաման անասունների համար), որտեղ, ըստ ավետարանական պատմության, որում Աստվածամայրը, ինչպես օրորոցում, դրել է նորածին մանկանը։ Հայտնի է երկու մասունք՝ որպես Քրիստոսի մսուր, որոնցից մեկը Բեթղեհեմում է, մյուսը՝ Հռոմում։

## Ավետարանական պատմություն

Իր Ավետարանում մյուսների մասին հիշատակում է առաքյալ Ղուկասը։ Հրեշտակը, ավետելով հովիվներին փրկչի ծննդյան լուրը, ասում է. «Ահա' ձեզ նշան։ Դուք կգտնեք մանկանը` պառկած մսուրում»։ Բացի կանոնական Ավետարանից, որը վկայում է, որ նորածին Հիսուսին դրել են մսուր, հաստատում են նաև Արաբական Ավետարանը Փրկչի մանկության մասին և Մատվեի Ավետարանը։

մինի|աջից|Մսուր Ծննդյան Քարանձավում

## Ծնունդ քարայրի մսուրում

Բեթղեհեմի բազիլիկում գտնվում է Քրիստոսի ծննդյան քարանձավը։ Քարանձավում դրված է մսուրների սահմանը։ Այդ սահմանից աջ դրված է այն մսուրը, որտեղ դրվել է Քրիստոսը ծննդից հետո։ Մսուրների վրա վառվում են անմար լամպեր, իսկ նրանց հետևում՝ պատերի մոտ, դրված է փոքրիկ պատկեր՝ բեթղեհեմյան հովիվների՝ մանկան առջև խոնարհումը պատկերող։ Հերոնիմ Ստրիդոնսկու վկայությամբ՝ հին ժամանակներում մսուրը պատրաստվել էր կավից, իսկ հետո այն պատրաստել են. ոսկուց և արծաթից։
19-րդ դարում Միխայիլ Սկաբալլանովիչը նկարագրում է Քրիստոսի մսուրը՝ պատրաստված ներքևի մասը՝ սպիտակ մարմարից, իսկ կողային մասերը՝ շագանակագույնից։ Մսուրում դրված է Մոմից պատրաստված մանուկ Քրիստոսը։

մինի|ձախից|Մսուր Սանտա-Մարիա-Մաջորիում

## Մսուր Սանտա-Մարիա-Մաջորիում

Հռոմեական բազիլիկ Սանտա-Մարիա-Մաջորիում պահպանվում է սալիկներ՝Քրիստոսի մսուրը համարվող։ Նրանց կոչում են Սաքրա կոլա, Քունամբուլում կամ Պրեսեպե։ Նրանք պատրաստված են ձիթենու ծառից և իրենցից ներկայացնում են սալիկներ՝ մետաղական շերտերով։ Նրանց վրա կա հունարեն մակագրություն 
VII-IX դարերի քրիստոնեական սրբերի անուններով։ Սալիկների պատրաստման ժամանակը չի նշված։ Սալիկները՝ որպես թանկագին մասունքներ, տեղադրված են նկուղում` բազիլիկի գլխավոր խորանում։ Խորանի աջ և ձախ սանդուղքները տանում են դեպի նկուղ։ Մասունքների դիմաց դրված է պապի ծնկաչոք արձանը, որը Ջակոմետտիի աշխատանքն է։ Ավանդության համաձայն` ամեն ամսվա 25-ին մսուրի մոտ են թողնում հավատացյալների, որ խոնարհվեն, իսկ Ծննդյան տոնի նախօրեին նրանց հետ կատարում են խաչով երթ բազիլիկի շուրջ։

## Տես նաև
*Սուրբծննդյան տիկնիկարկղ
*Մանուկների կոտորած

Կատեգորիա:Քրիստոնեություն
Կատեգորիա:Հիսուս Քրիստոսի ծնունդը
The Video Collection: 1997–2003

**The Video Collection: 1997–2003**, առաջին DVD հավաքածուն, որը թողարկվել է ֆիննական «HIM» ռոք խմբի կողմից։ Թողարկվել է 2003 թվականին և ներառված է բոլոր տոսահոլովակները։

## Տեսահոլովակների ցանկը
# «Buried Alive By Love»
# «The Funeral of Hearts»
# «The Sacrament»
# «Pretending»
# «In Joy and Sorrow»
# «Heartache Every Moment»
# «Right Here in My Arms»
# «Join Me in Death»
# «Poison Girl»
# «Gone With the Sin»
# «Wicked Game»
# «When Love and Death Embrace»
# The making of «Buried Alive By Love»
# The making of «The Sacrament»
# Interrogation Footage (Interviews)

## Ծանոթագրություններ

Կատեգորիա:2003 ալբոմներ
Զաչարո

**Զաչարո** (), քաղաք հարավային Հունաստանում։ Վարչականորեն, այն պատկանում է Էլիս տարածաշրջանային միավորմանը։ Զաչարոն գտնվում է 18 կմ հարավ-Օլիմպիայում, 28 կմ հարավ-արևելք դեպի Պիգրոս, 65 կմ հյուսիս-արևմուտք դեպի քաղաք Կալամատա և 65 կմ դեպի արևմուտք Տրիպոլիի։ Քաղաքապետարանը Զաչարոյի կազմավորվել է 2011 թվականին՝ տեղական ինքնակառավարման բարեփոխումների կողմից միաձուլման 2 նախկին քաղաքապետարանների, որ դարձավ ավագանու միավորներ։

## Աշխարհագրություն և տնտեսություն
Զաչարոն ունի դպրոց, մանկապարտեզ, վարժարան, մարզադահլիճ, եկեղեցիներ, փոստատներ, ոստիկանատուն, դատարան, առողջության կենտրոն, բանկեր և երկաթուղային կայարան։ Ատլետիկ հարմարությունները ներառում են՝ ֆուտբոլային մարզադաշտ, բասկետբոլի և համայնքային մարզադահլիճ, որոնք անվճար են։ Քաղաքը նաև տուն է ֆուտբոլային թիմի՝ Օլիմպիակոս Զաչարոս, որը ստեղծվել է 1928 թ. քաղաքի կենտրոնում։ Զաչարոյի տնտեսությունը ապավինում է զբոսաշրջության, ինչպես նաև գյուղատնտեսության ոլորտը։

Հաճելի է Միջերկրածովյան կլիման։ Գյուղատնտեսական ոլորտը հանդիսանում է նաև հիմնական եկամտի աղբյուր՝ տեղական տնտեսության համար։ Այն հիմնված է մշակութայինն ձիթենիների արտադրությամբ, ձիթապտղի յուղի։ Ձիթապտուղի ծառի բազմազանությունը գերիշխում է Կորոնեիկում, որը առանձնանում է Հունաստանում։ Ձիթապտղի յուղ արտադրվում է լրացուցիչ և հիմնականում արտահանվում է միջազգային շուկայում։ Զաչարոյի լոլիկը հայտնի է իր քաղցրությամբ։ Երբ հասունանում է, այն բեռնված է լինում շաքարով (հիմնականում ֆրուկտոզով և ինուլինով) այնքանով, որքանով, որ շաքարի բյուրեղները տեսանելի է անզեն աչքով։

## Պատմություն
Զաչարոյի պատմությունը սկսվում է XIX դարի կեսին։ Միևնույն ժամանակ, անկախության համար հունական պատերազմի ընթացքում՝ Զաչարոն նոսր բնակեցված տարածք էր։ Սակայն որոշ տասնամյակներ անց, շրջակա լեռների գյուղերի բնակչությունը սկսեց արտագաղթել տարածաշրջան։ Քաղաքը ենթադրաբար վերցրել է իր անունը իջևանատնից, որը պատկանում էր մի կնոջ՝ Զաչարուելլա անունով։ 1881 թ. Զաչարոն պաշտոնապես հռչակվեց համայնք։ 2007 թվականի օգոստոսի վերջին անտառային հրդեհների պատճառով ավելի քան 40 մարդ է զոհվել, ինչպես նաև մեծ վնաս է հասցվել գույքին։ Զաչարոն մեկն էր առավել տուժած տարածքներից Հունաստանի։

Զաչարո քաղաքային միավորը բաժանվում է հետեևյալ համայնքների՝
Զաչարո
Ագիոս Լիաս
Անիլիո
Արինի
Արտեմիդա
Չրիսոքորի
Գանիսթոքորի
Կակովատոս
Կալիդոնա 
Լեպրեո
Մակիստոս 
Միլեա 
Մինթի
Նեոքորի
Պրասիդակի
Ռոդինա
Սմերնա
Սքինոյի
Տաքսիարչս
Քսիրոքրի

## Ծանոթագրություններ

Կատեգորիա:Հունաստանի քաղաքներ
Սիբելիուս ակադեմիա

**Սիբելիուս ակադեմիա** (, ), Հելսինկիի արվեստի համալսարանի 3 համալսարաններից մեկը, համալսարանական մակարդակի երաժշտական դպրոց Հելսինկիում և Կուոպիոյում։ Ունի չափահասների ուսուցման կենտրոն Յարվենպյաայում և վերապատրաստումների կենտրոն Սեյնյայոկիում։ Ակադեմիան Ֆինլանդիայի միակ երաժշտական համալսարանն է։

Սիբելիուս ակադեմիան Յան Սիբելիուսի անվան ջութակահարների միջազգային մրցույթի կազմակերպիչներից է։

## Պատմություն
Ակադեմիան հիմնադրվել է 1882 թվականին Մարտին Վեգելիուսի կողմից որպես **' («Հելսինկիի երաժշտական ինստիտուտ»), ակադեմիա դարձել է (**') 1939 թվականին, ի պատիվ իր նախկին ուսանող և Ֆինն հանրահայտ ջութակահար Յան Սիբելիուսի` կրում է նրա անունը։ 2013 թվականին ակադեմիան միավորվեց երկու անկախ համալսարանների հետ` Հելսինկիի թատերական ակադեմիայի և Հելսինկիի գեղարվեստի ակադեմիայի հետ, և կազմավորվեց Հելսինկիի արվեստի համալսարանը։

## Կոչումներ, գիտական աստիճաններ
Սիբելիուս ակադեմիան տրամադրում է որակավորված երաժշտի կոչում, ունի նաև հետբուհական կրթության և հետազոտական աշխատանքի հնարավորություններ։ Հետբուհական կոչումներից են արվեստի լիցենզավորված մասնագետ և երաժշտության արվեստի դոկտոր։

## Ծրագրեր
Ակադեմիան առաջարկում է հետևյալ ծրագրերը
* Եկեղեցական երաժշտություն
* Երաժշտության տեսության և կոմպոզիցիայի ծրագիր
* Ժողովրդական երաժշտություն
* Ջազային երաժշտություն
* Նվագախմբային և երգչախմբային դիրիժորություն
* Երաժշտական կրթություն
* Երաժշտական տեխնոլոգիա
* Երաժշտական կատարում
* Վոկալ երաժշտություն
* Արվեստի կառավարում

## Ականավոր ուսանողներ և դասախոսներ
### Կոմպոզիտորներ
* Կալևի Ախո
* Էրիկ Բերգման
* Պաավո Հեյնինեն, կոմպոզիցիայի նախկին պրոֆեսոր
* Տուոմաս Կանտելինեն
* Մագնուս Լինդբերգ
* Ջաակո Մանտջարվի
* Էրկի Մելարտին
* Վելի-Մատի Պումալա
* Կաիջա Սաարիահո
* Աուլիս Սալինեն
* Յան Սիբելիուս

### Դիրիժորներ
* Լեո Ֆունտեկ (1885–1965), ջութակահար, դիրիժոր, երաժշտության պրոֆեսոր
* Պիետարի Ինկինեն, ջութակահար, դիրիժոր
* Սաշա Մակիլա
* Սակարի Օրամո
* Ջորմա Պանուլա
* Էսա-Պեկա Սալոնեն
* Ջուկա-Պեկա Սարաստե
* Դավիթ Սիրլե
* Լեյֆ Սեգերստամ
* Օսմո Վանսկա

## Տես նաև
* Յան Սիբելիուսի անվան ջութակահարների միջազգային մրցույթ

## Ծանոթագրություններ

## Արտաքին հղումներ

* Sibelius Academy
* Sibelius Academy official Facebook page
* Effects of the Bologna Declaration on Professional Music Training in Europe 
* European Association of Conservatoires (AEC)

Կատեգորիա:Հելսինկիի արվեստ
Կատեգորիա:Ֆինլանդիայի համալսարաններ
Լյունեբերգի ոսպնյակ

thumb
Գոյություն ունեն ոսպնյակային անտենաների հատուկ տեսակներ, որոնք ապահովում են բավականին մեջ անկյունային հատվածում ՈւԴ-ի ճոճումը։ Այդպիսի անտենաներին է պատկանում, այսպես կոչված Լյունբերգի ոսպնյակը, որը թույլ է տալիս փոփոխել առավելագույն ճառագայթման ուղղությունը՝ 360–ի սահմաններում։ Այն ոսպնյակ է, որում բեկման ցուցիչը չի համարվում հաստատուն, այլ փոխվում է որոշ օրենքով կախված սֆերիկ ոսպնյակների կենտրոնից և գլանաձևի առանցքից ունեցաց հեռավորությունից։ Բոլոր ուսումնասիրած ոսպնյակային անտենաներում բեկման ցուցիչը ոսպնյակի ներսում չի փոխվում, և ալիքի ճակատի հարթեցումը տեղի էր ունենում համապատասխան ոսպնյակի հաստության փոփոխության շնորհիվ։ Սովորաբար բեկման ցուցիչի փոփոխման օրենքը ընտրվում է հետևյալ կերպ, որպեսզի ոսպնյակի անցումում զւգահեռ ճառագայթները հավաքվեն միևնույն կետում ոսպնյակի մակերեսի վրա, իսկ կետային աղբյուրի ճառագայթվածները կազմում են զուգահեռ փունջ։ Լյունբերգի ոսպնյակը կառուցվում է ոչ միայն դիէլեկտրիկից, որի բեկման ցուցիչը փոփոխվում է շառավղի երկարության ուղղությամբ՝ ըստ
n=\sqrt{2-(p/a)^2} 

Որտեղ՝
* a-ն գնդի ծառավիղն է 
* p-ն գնդի կենտրոնից հեռավորություն
Գնդի մակերեսի վրա p=a բեկման ցուցիչը հավասար է (n<1) այսինքն այդ մակերեսը չբեկվող է։

## Պատրաստումը
thumb|Լյունեբերգի ոսպնյակի կիրառումը փուլավորված անտենային ցանցում
Լյունբեգի ոսպնյակի պատրաստման ժամանակ որպես դիէլեկտրիկ օգտագործում են թրթրային պոլիստերոլը, որի խտությունը փոքրանում է կենտրոնից, ինչը ապահովում է բեկման ցուցիչի համապատասխան փոքրացում։ Օգտագործվում են նաև Լյունբերգի գլանաձև ոսպնյակներ, որոնք ՈՒԴ-ն նեղացնում են մեկ հարթութունում։
Ոսպնյակային անտենաների պատրաստումը պահանջում է մեջ ճշտություն և բարդ ու թանկ աշխատանք է։ Այդ պատճառով, չնայած՝ այս անտենաները օժտված են ուղղորդվածության լավ հատկություններով, իսկ դիէլեկտրիկ և մետաղադիէլեկտրիկ ոսպնյակային անտենաները նույնպես օժտված են լավ դիապազոնային հատկություններով, այնումենայնիվ, այս անտենաները հազվադեպ են օգտագործվում։

## Կիրառումը
Լայնորեն կիրառվում են ԲՀ տեխնիկայում։ Այդպիսիներց է համարվում ուժեղ արտացոլող ռադիոալիքային օբյեկտները։ Մասնավորապես Լյունբերգի ոսպնյակը օգտագործվում են թիրախային հրթիռներում՝ խորտակելով մեծ չափերով իրական թիրախներին։
## Գրականություն
*Ա․Ս․ Սարգսյան - Անտենաներ
*https://ru.wikipedia.org/wiki/%D0%9B%D0%B8%D0%BD%D0%B7%D0%B0_%D0%9B%D1%8E%D0%BD%D0%B5%D0%B1%D0%B5%D1%80%D0%B3%D0%B0

Կատեգորիա:Օպտիկական սարքեր
Հայր Սմուրֆ

**Հայր Սմուրֆ** () (), «Սմուրֆիկներ» մուլտֆիլմի առավել հայտնի հերոսը, ով ներկայացված է, որպես Սմուրֆիկների մեծ ընտանիքի ամենածեր անդամը՝ նրանց հայրը։ Հայր սմուրֆը ավելի քան 546 տարեկան է։

## Կերպար
thumb|200px|Ճիշտ|Պապա Սմուրֆը, ինչպես հայտնվեց կենդանի մարտաֆիլմերում
Հայր սմուրֆը եղել է Պապ և Տատ սմուրֆերի ավագ որդին։ Հայր սմուրֆը ունեցել է բազմաթիվ որդիներ և նրա զավակները կազմել են Սմուրֆիկների գյուղը։ Փոքրիկ ժամանակ Հայր սմուրֆը ապստամբել է Գարգամելի դեմ, ով փորձում էր բռնել հին գյուղի փոքրիկ սմուրֆերին և այդ օրից ի վեր արժանացել նրա անհանդուրժողականությանը և թշնամանքին։

Նրա գործը շարունակել են նրա որդիները, դուստրերը, թեռները և ծոռները։

Հայր Սմուրֆի բնավորության գծերը հիմնականում դրական են։ Նա ի համեմատ մյուս սմուրֆերի շատ ավելի ազնիվ է, արդարամիտ, իմաստուն և շատ խելացի։ Նա գրեթե չունի վատ կողմեր, սակայն նրա որդիները բողոքում են նրա խստապահանջությունից։

Գրեթե բոլոր հարցերում Հայր Սմուրֆը կարողանում է գտնել ճիշտ և արդարացի ելք, որպեսզի իր քայլով չվնասի մյուսներին։ Դրական կերպար է։

## Ծանոթագրություններ

Կատեգորիա:Կոմիքսների կերպարներ
Կատեգորիա:Մուլտֆիլմերի կերպարներ
Հայաստանի սահմանադրական բարեփոխումների հանրաքվե (2015)

**Հայաստանի սահմանադրական բարեփոխումների հանրաքվեն** տեղի է ունեցել 2015 թվականի դեկտեմբերի 6-ին։ Նոր սահմանադրության ընդունման արդյունքում Հայաստանը  կիսանախագահականից անցել է կառավարման խորհրդարանական համակարգին։

## Նախադեպ
2015 թվականի օգոստոսի 21-ին Հայաստանի նախագահին առընթեր սահմանադրական բարեփոխումների մասնագիտական հանձնաժողովի կողմից առաջարկված փոփոխություններն ուղարկվեցին Ազգային ժողովի քննարկմանը՝ մեկ օր առաջ տեղի ունեցած ամփոփիչ նիստում հաստատվելուց հետո։ Հոկտեմբերի 5-ին ԱԺ-ն՝ ձայների 104 կողմ, 10 դեմ և 3 ձեռնպահ հարաբերակցությամբ հավանություն է տալիս սահմանադրական փոփոխությունների առաջարկը դնել հանրաքվեի (ներկայացված ՀՀ նախագահ Սերժ Սարգսյանի կողմից)։ Սահմանադրական բարեփոխումներին կողմ արտահայտվեցին Հայաստանի հանրապետական կուսակցությունը (ՀՀԿ), Հայ Հեղափոխական Դաշնակցությունը (ՀՅԴ) և «Բարգավաճ Հայաստան» կուսակցությունը (ԲՀԿ), իսկ դեմ՝ Հայ ազգային կոնգրես (ՀԱԿ) և «Ժառանգություն» կուսակցությունը։ Ձեռնպահ էին քվեարկել «Օրինաց Երկիր» կուսակցության (ՕԵԿ) անդամները։ Հոկտեմբերի 8-ին Սերժ Սարգսյանը հանրաքվեի օր նշանակեց դեկտեմբերի 6-ը։

Վենետիկի հանձնաժողովի նախագահ Ջիանի Բուքիքիոն սահմանադրական բարեփոխումների նախագծի վերաբերյալ հարցազրույցներից մեկում նշում է, որ նոր Սահմանադրությամբ Հայաստանի համար մեկ քայլ առաջ է արվում, և որ վերջնական ասելիքն այլևս հայ ժողովրդինն է։

## Փոփոխությունները սատարող և չսատարող կուսակցություններն ԱԺ-ում
;Այո
*Հայաստանի հանրապետական կուսակցություն (ՀՀԿ).
*Բարգավաճ Հայաստան (ԲՀԿ).
*Հայ Հեղափոխական Դաշնակցություն (ՀՅԴ)

;Ոչ
*Հայ ազգային կոնգրես (ՀԱԿ). 
*Ժառանգություն
*Օրինաց երկիր (ՕԵԿ)

## Տես նաև
* Էլեկտրաէներգիայի սակագնի թանկացման դեմ բողոքի ակցիաներ Երևանում (2015 հունիս)

## Ծանոթագրություններ

## Արտաքին հղումներ
* Էջը ԿԸՀ պաշտոնական կայքում 

Կատեգորիա:2015 Հայաստանում
Կատեգորիա:2015 հայ իրավունքում
Կատեգորիա:Հայաստանի սահմանադրական բարեփոխումներ
Կատեգորիա:Սահմանադրական իրավունք
Գալլիկոս

**Գալլիկոս** (), գետ Հունաստանում` Կենտրոնական Մակեդոնիայի պերիֆերիայում։ Հին աշխարհում գետը կոչվել է *Էխեդորոս* (Εχέδωρος), իսկ միջնադարում` *Գոմարոպնիխտիս* (Γομαροπνίχτης)։

Գետը թափվում է դեպի Հունաստանի ափերը ողողող Էգեյան ծով և անցնում Թերմայիկ ծոցով և թափվում Սինդոսում։ գետի ընդհանուր երկարությունը կազմում է 65 կմ՝ հաշված գետաբերանի երկարությունը։

Ըստ Հին հունական դիցաբանության Գալլիկոս գետի մոտակայքում Հերակլեսը մենամարտել է վայրի կարապների հետ։ Նա անցնելիս է եղել այս գետի մոտով և ցանկացել է կարապ որսալ, որը նրան չի հաջողվել։

Ֆրանսիայում ջրի բացակայության և սակավության պատճառով այս գետից որոշ քանակությամբ ջուր է տեղափոխվել դեպի Ֆրանսիա, որի համար Հունաստանը ունեցել է դրամական ձեռքբերումներ։

## Ծանոթագրություններ

Կատեգորիա:Հունաստանի գետեր
ԱՄՆ Ազգային տոնածառ

**ԱՄՆ Ազգային տոնածառ** (), ամանորյա տոնածառ, որը գտնվում է Ամերիկայի Միացյալ Նահանգների Վաշինգտոն քաղաքում՝ Սպիտակ տան հարևանությամբ։

1923 թվականին տոնածառը առաջին անգամ ներկայացվել է միջազգային հանրությանը։ Տոնածառը առաջին անգամ կանգնեցվել է ամանորյա մեծ լուսավորությունների ներքո՝ Ամերիկայի Միացյալ Նահանգների նախագահ Ֆրանկլին Ռուզվելտի ներկայությամբ։

Տոնածառի կանգնեցումից հետո, Ռուզվելտն իր շնորհավորանքներն է ուղղել ամերիկացի ժողովրդին՝ Սուրբ ծննդյան տոների կապակցությամբ։ Լինելով ԱՄՆ-ի կենտրոնական եղևնին, այն կոչվել է *ԱՄՆ-ի ազգային տոնածառ*։

## Տես նաև
* Սպիտակ տան տոնածառ

## Ծանոթագրություններ

Կատեգորիա:Տոնածառեր այբբենական կարգով
Կատեգորիա:Ամանորյա զարդարանքներ
Կատեգորիա:Ամանորն աշխարհում
Կատեգորիա:Հանրահայտ եղևնիներ
Հուշարձան խորհրդային զինվորներին

**«Հուշարձան խորհրդային զինվորներին»** 1988 թվականի երկրաշարժի հետևանքների վերացման աշխատանքներին մասնակցած զինվորներին նվիրված հուշարձան Լոռու մարզի Սպիտակ քաղաքում։

## Պատմություն
Հուշարձանը ստեղծվել է Մոսկվայում՝ Ռուսական ռազմապատմական միության նախաձեռնությամբ։ Հուշարձանի պատրաստման համար նախատեսված միջոցները հավաքվել են Ռուսաստանի տարբեր քաղաքներում։ Հուշարձանը Հայաստան է տեղափոխվել ՌԴ Արտակարգ իրավիճակների նախարարության հատուկ ինքնաթիռով։

Հուշարձանի բացման արարողությանը մասնակցեցին ՌԴ մշակույթի նախարարի տեղակալ, պետքարտուղար Գրիգորի Պիրումովը, Հայաստանի մշակույթի նախարար Հասմիկ Պողոսյանը, Հայաստանում ՌԴ արտակարգ և լիազոր դեսպան Իվան Վոլինկինը, Սպիտակի քաղաքապետ Գագիկ Սահակյանը, երկրաշարժի հետևանքները վերացրած մասնակիցները, «Սպիտակի հուշարձան» ՀԿ–ի ղեկավար Նորայր Մուրադյանը։

## Տվյալներ
Բրոնզե հուշարձանն ունի 3,5 մետր բարձրություն, այն խորհրդանշում է խորհրդային զինվորի, ում ձեռքերում երեխա է։

## Հեղինակներ
*Քանդակագործ՝ Վադիմ Ֆրոլով
*Ճարտարապետ՝ Ալեքսանդր Միրոնով
* դիզայներ՝ Սոֆյա Շլյոնկինա

## Ծանոթագրություններ

## Արտաքին հղումներ
*Նվաստացման ու ստորության խարանը

Կատեգորիա:Հուշարձաններ այբբենական կարգով
Կատեգորիա:Սպիտակի հուշարձաններ
Երևանի գեղասահքի և հոկեյի մարզադպրոց

**Երևանի գեղասահքի և հոկեյի մարզադպրոց**, գեղասահքի դպրոց Երևանում։

2015-2019 թվականներին կոչվել է գեղասահքի ռուս չեմպիոնուհի Իրինա Ռոդնինայի անունով։

## Պատմություն
Երևանի գեղասահքի և տափօղակով հոկեյի մանկապատանեկան դպրոցը հիմնադրվել է 1971 թվականին, որն իր գործունեությունը ծավալել է հիմնականում Բագրատունյաց փողոցում տեղակայված դպրոցում, շենքային ոչ բարենպաստ պայմանների պատճառով սպորտաձևերը զարգացում չեն ապրել, գեղասահքի դպրոցում երկար տարիներ չի գործել սահադաշտը։

Երևան քաղաքի ավագանու 2015 թվականի նոյեմբերի 25-ի որոշմամբ մարզադպրոցն անվանափոխվել է «Իրինա Ռոդնինայի գեղասահքի մարզադպրոց» ՊՈԱԿ-ի և գործելու է Ծովակալ Իսակովի պողոտա 27/10 հասցեում գտնվող նորակառույց գեղասահքի դպրոցի շենքում՝ անվանի գեղասահորդ, ՌԴ հասարակական գործիչ, Պետդումայի պատգամավոր Իրինա Ռոդնինայի ղեկավարությամբ։

2019 թվականին Երևանի ավագանու որոշմամբ գեղասահքի դպրոցը վերանվանվել է «Երևանի գեղասահքի և հոկեյի մարզադպրոց»։

Գեղասահքի դպրոցը կառուցվել է Մոսկվայի «Մոնարխ» ընկերությունների խմբի տնօրեն, «Բարեկեցություն» բարեգործական հիմնադրամի նախագահ Սերգեյ Համբարձումյանի սեփական միջոցներով և նվիրաբերվել է Երևանի քաղաքապետարանին։ Երևանի սահադաշտի շինարարությունն սկսվել է 2014 թվականի հոկտեմբերին։ Եռահարկ շինության ընդհանուր մակերեսը կազմում է 4360 քմ, որից 1800 քմ զբաղեցնում է սահադաշտը, ունի խորեոգրաֆիայի դահլիճ, մեթոդական լսարան, ֆիզիկական մարզումների համար նախատեսված մարզասարքեր, ինժեներական և սառեցման համակարգերի ժամանակակից արտադրության սարքավորումներ, հոկեիստների և գեղասահորդների համար անհրաժեշտ գույք, միջազգային չափանիշներին համապատասխան հանդերձարաններ։

## Կառույցի անվան փոփոխություն
2019 թվականին Երևանի ավագանու որոշմամբ «Իրինա Ռոդնինայի գեղասահքի դպրոց»-ը վերանվանվել է «Երևանի գեղասահքի և հոկեյի մարզադպրոց»-ի։ Անվանափոխության նախագիծը ներկայացրել էր Երևանի ավագանու «Լույս» խմբակցությունը՝ նշելով, որ խորհրդային գեղասահորդուհի, եռակի օլիմպիական չեմպիոն, աշխարհի տասնակի չեմպիոն Իրինա Ռոդնինան 2019 թվականին փետրվարի 26-ին Բաքվում մասնակցել է Խոջալուի իրադարձությունների հետ կապված երթին։

Դպրոցի անվանափոխության մասին նախագիծը շրջանառության մեջ դնելուց հետո այդ մտադրությանն Իրինա Ռոդնինան արձագանքել է.

## Ընդհանուր տեղեկություններ
*Գեղասահքի կենտրոնական մարզադահլիճը կարող է տեղավորել 538 հանդիսական։
*Եռահարկ շինության ընդհանուր մակերեսը կազմում է 4360 քմ, որից 1800 քմ զբաղեցնում է սահադաշտը։
*Մարզահամալիրի կառուցման արժեքը կազմել է 7.55 միլիոն ԱՄՆ դոլար։
*Կառուցման ֆինանսավորումը կատարվել է Մոսկվայի «Մոնարխ» ընկերությունների խմբի տնօրեն, «Բարեկեցություն» բարեգործական հիմնադրամի նախագահ Սերգեյ Համբարձումյանի սեփական միջոցներով։
*Կառույցի սեփականատերն է Երևանի քաղաքապետարանը։
*Մարզադպրոցը 2015 թվականին կոչվել է ռուս գեղասահորդուհի Իրինա Ռոդնինայի անունով։
*2019 թվականին դպրոցն անվանվել է Երևանի գեղասահքի և հոկեյի մարզադպրոց։
*Կառուցման սկիզբը տրվել է 2014 թվականի հունիսին։
*Պաշտոնական բացումը կատարվել է 2015 թվականի դեկտեմբերի 5-ին։

## Ծանոթագրություններ

## Արտաքին հղումներ
*Երևանում բացվեց գեղասահքի ու հոկեյի բարձրակարգ մարզադպրոց

Կատեգորիա:Գեղասահքի դպրոցներ
Կատեգորիա:Մարզադահլիճներ Երևանում
Ձմեռ պապ և Ձյունանուշիկ

մինի|Ձմեռ պապն ու Ձյունանուշն ամանօրյա հանդեսի ժամանակ
**Ձմեռ պապ և Ձյունանուշիկ**, ամանորյա կերպարներ Հայաստանում։ Ձմեռ պապը համարվում է ռուսական Ձեդ Մորոզի, արևմտյան Սանտա Կլաուսի, ֆրանսիական Պեր Նոելի, հայկական Կաղանդ պապի նմանօրինակը։

Ինչպես բոլոր երկրների Ձմեռ պապերը, հայկական Ձմեռ պապը ևս գալիս է հեռավոր Լապլանդիայից և իր հետ բերում է իր օգնականին, որը Հայաստանում կոչվում է Ձյունանուշ։

## Ծանոթագրություններ

Կատեգորիա:Ամանոր
Ֆոկայի սյուն

**Փոկասի սյուն** (), կորնթական սյուն, կառուցված Հռոմի ֆորումում, Ռոստրայի առջև և 608 թվականին նվիրված բյուզանդական կայսր Փոկասին (602—610 թվականներ)։ Դարձել է Հռոմի ֆորումի ճարտարապետական համալիրի վերջին համալրումը։

13,6 մետր բարձրություն ունեցող սյունը, ստեղծված II դարում մ.թ.ա., կանգնեցվել է սպիտակ մարմարից չորսանկյուն պատվանդանի վրա, որը սկզբնապես օգտագործվել է որպես Դիոկղետիանոսի պատվին հուշարձանի համար։ Նրա հյուսիսային մասում գրությունը հայտնում է, որ հուշարձանը 608 թվականի օգոստոսի 1-ին Ռավեննայի էկզարխ Սմարագդը նվիրել է Փոկասին, սյան գագաթին տեղադրելով կայսրի ոսկե արձանը։

«Լավագույն, բարեգութ և ազնվազարմ պրինցեպսին, մեր տեր Փոկասին, անփոփոխ կայսրին, աստծո կողմից օծված, հաղթահերոս, մշտական օգոստոս, Սմարագդ, կայսերական արքունիքի նախկին ծառայապետ, պատրիկ և Իտալիայի էկզարխ, նվիրված նրա բարեգթությանը, նորին բարեպաշտության անհամար վաստակի համար և հանգստության համար, տիրած Իտալիայի նկատմամբ հոգատարության և ազատության պահպանման համար վերաբերմունքի կապակցությամբ, նորին գերազանցության այս արձանը, փայլող ոսկե փայլով, կանգնեցրեցի այս բարձր սյան վրա հանուն նրա մշտական փառքի և օծեցի օգոստոսի առաջին օրը, տեր հռչակման յոթերորդ տարում, նորին փարեգթության կոնսուլությունից հինգերորդ տարում»

Պատճառը, որի համար Փոկասը էկզարխի կողմից արժանացել է նման մեծարանքի, անհայտ է։ Հաճախ այն համարում են Փոկասի բարեհաճությունը Հռոմի պապերին, այդ թվում Բոնիֆացիոս IV -ին Հռոմի Պանթեոնի հանձնումը, օծված 609 թվականին որպես բոլոր նահատակների եկեղեցի, կոստանդնուպոլիսի պատրիարքին «Երկնային» անվանվելու արգելքը և այլն։ Բացառված չէ, որ արձանը կանգնեցվել է ի նշան այդ ժամանակ կայսրի Հռոմին նվիրվածության, երբ քաղաքին սպառնում էին լանգոբարդները կամ հանդիսացել է Փոկասին Սմարագդի անձնական երախտագիտության արտահայտում, ով նրան է վերադարձրել էկզարխի իշխանությունը։

610 թվականին Փոկասին տապալում են, նրա բոլոր պատկերները սկսում են նպատակադրված ոչնչացվել։ Նոր կայսր Հերակլիոս Ա-ի հրամանով 610 թվականի վերջին սյան վրայից գցվում է արձանը, նվիրատվական գրությունը ոչնչացվում։ Միջին դարերում ֆորումը դատարկության է մատնվում և լցվում է մոտակա բլուրների վրայից ողողված ապարով, սյունը մնում էր անվնաս և շարունակում էր վեր խոյանալ երկրի մակերևույթի վրա, պատվանդանը հայտնվում է թաղված ողողատների տակ։ XVIII դարի վերջին այն դրանցից մաքրվում է։

## Աղբյուրներ
* Колонна Фоки 
* René Seindal, «The Column of Phocas»  
* ''Encyclopaedia Romana'' «Column of Phocas» 
* Christian Hülsen, 1906. ''The Roman Forum: Its History and Its Monuments'' «The Column of Phocas» 

Կատեգորիա:Հռոմի տեսարժան վայրեր
Կատեգորիա:Իտալիայի հուշարձաններ
Թենգիզ Միկոյանց

**Թենգիզ Միկոյանց** (), վրացահայ նկարիչ։

## Կենսագրություն
1987 թվականին ավարտել է Մոսե Թոիձեի անվան գեղարվեստի քոլեջը, 1996 թվականին՝ Թբիլիսիի գեղարվեստի ակադեմիան։

Թենգիզ Միկոյանցի աշխատանքները գտնվում են ԱՄՆ-ի, Մեծ Բրիտանիայի, Գերմանիայի, Իտալիայի, Ֆրանսիայի, Իսպանիայի, Հունաստանի, Չեխիայի, Ուկրաինայի, Ռուսաստանի, Վրաստանի, Հայաստանի և այլ երկրների մասնավոր հավաքածուներում :
[մինի|Թենգիզ Միկոյանցի «Թիֆլիս, իմ փոքրիկ Փարիզ» ցուցահանդեսը [Սարգիս Մուրադյան պատկերասրահում, Երևան, 2018, հոկտեմբեր]]

## Ցուցահանդեսներ
[մինի|Թենգիզ Միկոյանցի «Թիֆլիս, իմ փոքրիկ Փարիզ» ցուցահանդեսը [Սարգիս Մուրադյան պատկերասրահում, Երևան, 2018, հոկտեմբեր]]
1998 թվականից մասնակցում է հանրապետական և միջազգային ցուցահանդեսներին։ 
* 2006 Անհատական ցուցահանդես, Ջոտտոյի տուն-թանգարան, Երևան, Հայաստան 
* 2006, 2014 Անհատական ցուցահանդես, Կովկասյան տուն, Թբիլիսի, Վրաստան
* 2007 Անհատական ցուցահանդես, Ցվետաևայի տուն-թանգարան, Մոսկվա, Ռուսաստան
* 2007 Անհատական ցուցահանդես «In Vino Veritas», Թբիլիսի, Վրաստան
* 2008 Անհատական ցուցահանդես, «Գաբոնե» ցուցասրահ, Երևան, Հայաստան 
* 2008 Անհատական ցուցահանդես, «TIOINDIGO» ցուցասրահ, Սանկտ Պետերբուրգ, Ռուսաստան
* 2009 Անհատական ցուցահանդես «Солнечный Петербург» ցուցասրահ, Սանկտ Պետերբուրգ, Ռուսաստան
* 2011 «Եվրոպայի մայրաքաղաքներով», «Եվրոպայի տուն», Թբիլիսի «Art Gallery» պատկերասրահ, Երևան, Հայաստան 
* 2012 «Հայրենիքիս կանչով» խմբակային ցուցահանդես, Հայաստանի նկարիչների միություն, («Հին Թբիլիսի»)
* 2015 Անհատական ցուցահանդես Թբիլիսիի «Էլեն» պատկերասրահում 
* 2015 Անհատական ցուցահանդես Վրաստանի խորհրդարանում 
* 2015 Անհատական ցուցահանդես Տյումենի VTB բանկում
* 2015 Աշնանային խմբակային ցուցահադնես, YAZI gallery
* 2018 Անհատական ցուցահանդես «Թիֆլիս, իմ փոքրիկ Փարիզ» ցուցահանդեսը Սարգիս Մուրադյան պատկերասրահում, Երևան

## Մրցանակներ
* ՀՀ սփյուռքի նախարարության «Արշիլ Գորկի մեդալ», 2011 թ.

## Ծանոթագրություններ

## Արտաքին հղումներ
*Թենգիզ Միկոյանցի կայքը
*ТЕНГИЗ МИКОЯНЦ

Կատեգորիա:1964 ծնունդներ
Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:Վիրահայ նկարիչներ
Կատեգորիա:Փետրվարի 3 ծնունդներ
Շատրվան Բարկաչչա

**Շատրվան Բարկաչչա** (*Շատրվան Անճոռնի նավակ*, , իտալական արտասանություն [barkattʃa]), քաղցրահամ ջրով շատրվան բարոկկո ոճով Հռոմի Իսպանիայի հրապարակում ()՝ Իսպանական աստիճաններից քիչ ներքև։ «Բարկաչչա» (barcaccia, բարկաս) անվանումը շատրվանը ստացել է շնորհիվ իր կիսաողողված նավակի տեսքի և կանգնեցվել է ի հիշատակ 1598 թվականին ջրահեղեղման, երբ ջրահեղեղված հրապարակում ծանծաղուտի մեջ է խրվել նավակ։ Շատրվանը պատվիրվել է Ուրբանոս VIII պապի կողմից և ավարտվել է 1629 թվականին Պիետրո Բերնինիի և նրա որդի Լորենցո Բերնինիի կողմից։

Շատրվանը ջրով սնուցվում է անտիկ Ակվա Վիրգո () ջրանցույցից։

Ջուրը հոսում է վեց տեղից (երեքական նավախելից և ցռուկային մասերից)՝ մարդկային դեմքով արևի տեսքով երկու քանդակից և արտաքին չորս կլոր անցքից (երկուական ամեն կողմից), նման հրանոթի փողի։ Ի լրացումն այդ ամենին, փորագրված են պապական երկու գերբի զարդաքանդակներ, թագով և պապական ընտանիքի մեղվի հիրալդիկայով (Բարբերինի), նավի արտաքին եզրերին, հրանոթների փողերի միջև։

Շատրվանի վերականգնում իրականացվել է մի քանի անգամ, որոնցից վերջին անգամը 2014 թվականին, € 200,000 մասնավոր նվիրաբերության արդյունքում։ Շատրվանի վերականգնումից մի քանի շաբաթ անց հրապարակվում է, որ 2015 թվականի փետրվարի 19-ին ֆուտբոլային խուլիգանների կողմից, ովքեր Հռոմում էին, որպեսզի աջակցեն Ռոտերդամի «Ֆեյենոորդ» ակումբին Եվրոպա Լիգայի «Ռոմա» թիմի հետ խաղում։ Խումբը, իբր թե անկոհոլի և թմրանյութի ազդեցության տակ, մտել է շատրվանի մեջ և այնտեղ նետել շշեր և աղբ՝ ոստիկանության հետ բախումից առաջ։ 2007 թվականի մայիսի 15-ին այն նույնպես վնասվածքներ է ստացել չորս հարբած անձանց կողմից։ Նրանք մեծ պտուտակահանով խորը քերծվածքներ էին հասցրել շատրվանին՝ վնասելով պապական գերբի զգալի մասը։ Ոստիկանությունը ձերբակալում է չորս բարբարոսներին և կանխում շատրվանի հետագա վնասումը։

## Ծանոթագրություններ

## Գրականություն
* Heinz-Joachim Fischer: Rom. Zweieinhalb Jahrtausende Geschichte, Kunst und Kultur der Ewigen Stadt. DuMont Buchverlag, Köln 2001, ISBN 3-7701-5607-2, S. 214
* Anton Henze: Kunstführer Rom. Philipp Reclam GmbH, Stuttgart 1994, ISBN 3-15-010402-5, S. 304

## Արտաքին հղումներ
* Web gallery of Art
* Roma-SPQR

Կատեգորիա:Հռոմի տեսարժան վայրեր
Կատեգորիա:Շատրվաններ
Բերկլու

**Բյորլե ** (), համայնք Ֆրանսիայում՝ Պուատու-Շարանտ եերկրամասի Ծովափնյա Շարանտի գավառի Սեն Ժան դ’Անժելի շրջանում։ Մտնում է Սենտ Իլեր դը Վիլֆրանշ կանտոնի կազմի մեջ։

Համայնքի INSEE կոդ՝ 17042։

## Բնակչություն
Համայնքի բնակչությունը 2010 թվականին կազմում էր 430 մարդ։

## Տնտեսություն
2010 թվականի տվյալներով 254 աշխատունակ տարիքի մարդկանցից (15-64 տարեկան) 193-ը տնտեսապես ակտիվ էին, 61-ը անգործունակ (ակտիվության ցուցանիշը 76,0 %, 1999 թվականին եղել է՝ 70,6 %)։ 193 աշխատունակ բնակիչներից 170-ը աշխատում էին (83 տղամարդ և 87 կին), անաշխատանք էին 23-ը (11 տղամարդ և 12 կին)։ 61 անգործունակ մարդկանցից 17-ը աշակերտներ կամ ուսանողներ են, 28-ը թոշակառու, 16-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ․ Բերկլու ]

Կատեգորիա:Ֆրանսիայի համայնքներ
Բիրոն (Ծովափնյա Շարանտի գավառ)

**Բիրոն** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Պոնս կանտոնի կազմի մեջ։ Կոմունայի շրջանը՝ Սենտ։

Համայնքի INSEE կոդ՝ 17047։

## Բնակչություն
Համայնքի բնակչությունը 2010 թվականին կազմում էր 234 մարդ։

## Տնտեսություն
2010 թվականի տվյալներով աշխատունակ տարիքի 146 մարդկանցից (15-64 տարեկան) 111-ը տնտեսապես ակտիվ էին, 35-ը՝ ոչ ակտիվ (ակտիվության ցուցանիշը՝ 76.0 %, 1999 թվականին եղել է 74.7 %)։ 111 աշխատունակ բնակիչներից 100-ը աշխատում էին (55 տղամարդ և 45 կին), անաշխատանք էին 11-ը (3 տղամարդ և 8 կին)։ 35 անգործունակ մարդկանցից 6-ը աշակերտներ կամ ուսանողներ էին, 21-ը թոշակառու, 8-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բիրոն 

Կատեգորիա:Ֆրանսիայի համայնքներ
Թարխան Յուզբաշի

**Թարխան Յուզբաշի**, *Թարխան Իսախանով* (Իսախանի որդի, ), հայ ազատագրական շարժման գործիչ, պարսկական և օսմանյան ասպատակիչների դեմ Ղարաբաղի սղնախների մղած պայքարի ղեկավար։ Խաչենի մելիքական տան պայազատ։ Գանձասարի կաթողիկոս Եսայի Հասան-Ջալալյանի ռուսական արքունիք հղած բոլոր թղթերն ու երդմնագրերն ստորագրել է Մեծ սղնախի անունից։ 1728 թվականի վերջին Ավան Յուզբաշու և սղնախների այլ ղեկավարների հետ մեկնել է Բաքու՝ տեղի ռուսական զորքի հրամանատարից զինական օգնություն հայցելու։ Չստանալով ակնկալածը՝ Ավանը վերադարձել է Ղարաբաղ, մյուսներին Թարխան Յուզբաշու գլխավորությամբ ճանապարհել Պետերբուրգ՝ օգնությունն արքունիքից խնդրելու։ 1729 թվականին Պետերբուրգում արտաքին գործերի կոլեգիային Թարխան Յուզբաշին զեկույց է տվել Ղարաբաղի ու հարակից մյուս հայկական շրջանների բնակչության վիճակի և սղնախների ռազմական պատրաստության մասին։ Ռուսական կառավարությունը Թ. Յուզբաշու, Ավանի և իրենց հպատակների վերաբնակության համար տեղեր է հատկացրել Կասպիական հյուսիսային ափերում ու Տիրվանում։ Սակայն նրանք հրաժարվել են և մտել զինվորական ծառայության ռուսական բանակի հայկական էսկադրոնում։ 1743 թվականին Թ. Յուզբաշին ստացել է մայորի կոչում։

## Ծանոթագրություններ

Կատեգորիա:Հայ ազատագրական շարժման ղեկավարներ
Իվան Լազարով (քանդակագործ)

**Իվան Լազարով** (; ), բուլղարացի քանդակագործ, մանկավարժ, պրոֆեսոր (1919-1952), Բուլղարիայի գեղարվեստի ազգային ակադեմիայի ռեկտոր, Բուլղարիայի վաստակավոր (1952), ժողովրդական (1969) նկարիչ, Բուլղարիայի գիտությունների ակադեմիայի ակադեմիկոս (194))։

## Կենսագրություն
Իվան Լազարովը ծնվել է Կառլովոյում 1889 թվականին։ 1907-1912 թվականներին սովորել է Սոֆիայի արվեստի և արդյունաբերության պետական ուսումնարանի քանդակագործության բաժնում՝ պրոֆեսոր Ժեկո Սպիրիդոնովայի դասարանում։ Կրթությունը շարունակելու նպատակով Բուլղարիայի Լուսավորության նախարարության կողմից ստանում է կրթաթոշակ և ուսումը շարունակում Մյունխենի և Դրեզդենի ակադեմիաներում։

Հայրենիք վերադառնալով՝ 1919-1924 թվականներին Սոֆիայում նկարչություն է դասավանդում, իսկ գեղարվեստի պետական ակդեմիայում՝ քանդակագործություն։

1932-1935, 1937-1939, 1943-1945 թվականներին եղել է Սոֆիայի գեղարվեստի ազգային ակադեմիայի ռեկտորը։

1944 թվականի սեպտեմբերի 9-ի հեղափոխությունից հետո, երբ Բուլղարիայում իշխանության են գալիս խորհրդային ուժերը, ակադմեիկոս Իվան Լազարևը ձերբակալվում է և որոշ ժամանակ անցկացնում բանտում։ Բանտից ազատվում է ակադեմիկոս Թոդոր Պավլովի միջամտությամբ։

Բուլղարիայի գիտությունների ակադեմիային կից Արվեստաբանության ինստիտուտի նախաձեռնողն ու առաջին տնօրենն է եղել 1949-1952 թվականներին։

## Ստեղծագործություններ
Իվան Լազարովի գործերը կերտված են քարից, փայտից, նվիրված են Բուլղարիայի աշխատավոր ժողովրդին և տարբերվում են ճշմարտացիությամբ և մարդկայնությամբ, կերպարների ամբողջականությամբ, ազգային ժողովրդական բնավորության նուրբ պատկերացմամբ, ընդհանրացված ծավալով։

1910-ական թվականներին ստեղծել է դրամատիկ հակապատերզմյան կոմպոզիցիաներ, ստեղծել է մարդկանց ընդհանրացված կերպարներ, որոնք տարբերվում են կենսական արտահայտչականությամբ և պատկերների մոնումենտալ ամբողջականությամբ։
* «Կրկին պատերազմում» (1915)
* «Զրուցող գյուղացիները» (1920-ական թվականներ)
* «Աշխատավորը» (1937)
* «Բանվորը» (1946-1947)
* «Մայրը» (Դիմչո Դեբելյանովի գերեզմանին)
Քանդակագործի աշխատանքներից գտնվում են Սոֆիայի ազգային գեղարվեստի պատկերասրահում։

## Պատկերասրահ

Ivan Lazarov.jpg
Petrich STA50206.JPG
Tombstone-Debelyanov.JPG
BASA 2096K-1-619-3 Ivan-Lazarov,Venice,1932.jpg
BASA 2096K-1-619-4 Ivan-Lazarov,Italy,1932.jpg
BASA 2096K-1-628-2 Zheko Spiridonov,Ivan Lazarov,c.1935.jpg


## Ծանոթագրություններ

## Գրականություն
* Популярная художественная энциклопедия. Под ред. Полевого В.М.; М.: Издательство "Советская энциклопедия", 1986.

## Արտաքին հղումներ
* Моите факултети: проф. Иван Лазаров

Կատեգորիա:Բուլղարացի քանդակագործներ
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Բուլղարացի մանկավարժներ
Կատեգորիա:20-րդ դարի քանդակագործներ
Դրագոմիր Կազակով

**Դրագոմիր Կազակով** (, ), բուլղարացի դերասան, ռեժիսոր, երգիչ, բարիտոն։ Բուլղարիայի օպերային թատրոնի հիմնադիրներից։

## Կենսագրություն
Դրագոմիր Կազակովը ծնվել է Տուլչայում։ Սովորել է Բուլղարիայի գիմնազիայում (Գեորգի Սավա Ռակովսկու անվան ավագ դպրոց)։ 1886-1890 թվականներին սովորել է Պրահայի կոնսերվատորիայի օպերային դպրոցում և երգի դասարանում։ Համարվում է դրամատիկ օպերային թատրոնի հիմնադիրը և 1890-1892 թվականներին ղեկավարել է այն։ 1893 թվականին եղել է «Արցունքներ և ծիծաղ» („Сълза и смях“) դրամատիկական թատրոնի ղեկավարը, 1894-1899 թվականներին՝ երգ է դասավանդել Սոֆիայի աղջիկների ավագ դպրոցում։ 1899-1902 թվականներին Պետերբուրգում կատարելագործել է մասնագիտական հմտությունները, 1908-1914 թվականներին եղել է Բուլղարիայի օպերային ընկերակցության բարիտոնը, քնարական ռեպերտուարով հանդես է եկել որպես բարիտոն։
մինի|ձախից|Դրագոմիր Կազակովը կնոջ՝ Մարիայի հետ: Լուսանկարը դերասան Սավա Օգնյակովի արխիվից
Գրել է *„Материали по история на Народния театър и опера“* գիրքը, հրատարակվել է 1930 թվականին։

## Ծանոթագրություններ

Կատեգորիա:Բուլղարացի ռեժիսորներ
Կատեգորիա:Բուլղարացի երգիչներ
Կատեգորիա:Բարիտոններ
Կատեգորիա:Բուլղարացի դերասաններ
ԱՄՆ նախագահական ընտրություններ 2004

**ԱՄՆ նախագահական ընտրություններ 2004-ը** 55-րդ չորսամյա նախագահական ընտրություններն էին։ Այն տեղի ունեցավ 2004 թվականի նոյեմբերի 2-ին։ Հանրապետական կուսակցության թեկնածու, գործող նախագահ Ջորջ Ու. Բուշ-ը հաղթեց Դեմոկրատական կուսակցության թեկնածու Ջոն Քերիին, ով այդ ժամանակ Մասաչուսեթսի սենատորն էր։

Բուշը և փոխնախագահ Դիկ Չեյնին ներկայացվեցին իրենց կուսակցության կողմից մեծ դժվարությամբ։ Հովարդ Դինը առաջատար էր դեմոկրատական կուսակցության թեկնածուների շարքում, սակայն Քերին կարողացավ հաղթել նրան։ Քերին որպես փոխնախագահ ընտրեց Ջոն Էդվարդսին Հյուսիսային Կարոլինայից, ով ինքն էր ցանկանում դառնալ նախագահի թեկնածու։

Ընտրարշավի հիմնական թեման Արտաքին քաղաքականությունն էր, մասնավորապես Բուշի պայքարը ահաբեկչության դեմ և 2003 թվականի ԱՄՆ ներխուժումը Իրաք։ Ներքին խնդիրներից արծածվեցին տնտեսական, առողջապահական և բարոյական խնդիրներ։

Բուշի առավելությունն ամենափոքրն էր երբևէ վերընտրված նախագահների մեջ, սակայն վերջին 16 տավա ընթացքում առաջինն էր, ով հաղթեց ժողովրդի ոչ միայն ընտրիչների ձայների մեծամասնությամբ։ Քվեարկության քարտեզը գրեթե նույնն էր, ինչ 2000 թվականի ընտրություններում, միայն Նյու Մեքսիկո և Այովա նահանգներում ընտրել էին հանրապետականին, իսկ 2000 թվականին դեմոկրատականին, մինչդեռ Նյու Հեմփշիրում 2000 թվականին ընտրել էին հանրապետականին, 2004 թվականին ընտրեցին դեմոկրատականին։ Բուշը ստացավ 286 ընտրիչի ձայն, իսկ Քերին՝ 251:

## Ծանոթագրություններ

Կատեգորիա:ԱՄՆ-ի նախագահական ընտրություններ
Ինիգո Մարտինես

**Ինիգո Մարտինես** (իսպ.՝ Iñigo Martínez Berridi, ), իսպանացի պաշտպան, ով հանդես է գալիս իսպանական «Ռեալ Սոսիեդադում»։

## Ակումբային կարիերա
### «Ռեալ Սոսիեդադ»
Ինիգոն իր կարիերան սկսել է «Ռեալ Սոսիեդադի» երիտասարդական թիմում։ Տեղափոխվել է առաջին թիմ 2009 թվականին, որտեղ իր դեբյուտը նշել է 2011 թվականի սեպտեմբերի 27-ին։ Իր առաջին գոլը թիմի կազմում խփել է 2011 թվականի հոկտեմբերի 2-ին՝ «Աթլետիկ Բիլբաոյի» դեմ խաղում։

## Ծանոթագրություններ

## Արտաքին հղումներ
* Պրոֆիլը transfermarkt.com կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Բարսելոնայի ֆուտբոլիստներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի օլիմպիական մարզիկներ
Կոնտինիում

**«Կոնտինիում»** (), 2014 թվականին ռեժիսոր Դին Իզրաելայտի նկարահանած գիտաֆանտաստիկ թրիլեր։ Նախատեսվում էր ֆիլմը էկրաներին ցուցադրել մինչև տարվա վերջ, սակայն որոշ տեխնիկական խոչընդոտների պատճառով պրեմիերան տեղի ունեցավ 2015 թվականին։ Ռուսաստանում պրեմիերան եղել է 2015 թվականի հունվարի 29-ին։

## Սյուժե
17-ամյա գյուտարար Դևիդ Ռասկինը ժամանում է MIT, բայց նրա մոտ չկար բավականին գումար, որպեսզի վճարեր ուսման համար։ Նա իմանում է, որ իր մայրիկը պատրաստվում էր վաճառել տունը, Դևիդը իր քրոջ՝ Կրիստինիայի հետ որոշում են գտնել այն իրերը, որոնք մնացել էին իր հորից, և դրանք շատ թանկ իրեր էին, դրանց վաճառելով Դևիդը ուսում կստանար բարձրագույն համալսարանում։ Դևիդը մի տեսախցիկ է գտնում, որը դեռևս մնացել էր իր յոթամյակից, և այնտեղ նա պատահաբար գտնում է իրեն արդեն տասնյոթ տարեկան դարձած։ Ավելի ուշ նա իր ընկերների հետ հայտնվում է չորս հարկանի տան նկուղում։ Ավելի ուշ նրանք հայտնաբերում են, որ մի նոր ժամանակի մեքենա են հայտնաբերել...

## Դերերում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 2014 թվականին
Կատեգորիա:Ֆիլմեր, որոնց գործողությունները տեղի են ունենում 2013 թվականին
Կատեգորիա:Ֆիլմեր, որոնց գործողությունները տեղի են ունենում 2004 թվականին
Կատեգորիա:Ֆիլմեր ժամանակի միջով ճանապարհորդության մասին
Արմեն Սարգսյան (Արցախի ԱԺ պատգամավոր)

**Արմեն Թեմուրի Սարգսյան** (), քաղաքական գործիչ, Արցախի Հանրապետության Ազգային Ժողովի պատգամավոր, Գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ, ՀՅԴ Արցախի ԿԿ-ի անդամ։

## Կենսագրություն
* 1970-1980 թվականներին սովորել և ավարտել է Կաղարծի գյուղի միջնակարգ դպրոցը։
* 1985 թվականին գերազանցության վկայականով ավարտել է Երևանի Խաչատուր Աբովյանի անվան պետական մանկավարժական ինստիտուտի պատմության ֆակուլտետը։
* 1985-1995 թվականներին աշխատել է հայրենի գյուղի միջնակարգ դպրոցում՝ որպես տնօրենի տեղակալ ուսումնական աշխատանքների գծով, այնուհետև դպրոցի տնօրեն։
* 1989 թվականին ընտրվել է Լեռնային Ղարաբաղի Ազգային Խորհրդի անդամ։
* 1995 թվականից աշատում է ԱրՊՀ պատմության ամբիոնում՝ որպես դասախոս։
* 1995-1997 թվականներին աշխատել է Արցախի պետական պատմաերկրագիտական թանգարանում՝ որպես տնօրեն, միաժամանակ շարունակելով դասախոսական աշխատանքը ԱրՊՀ-ում։

## Գործունեություն
* 1997 թվականին նշանակվել է ԼՂՀ մշակույթի վարչության պետ։
* 1997-2002 թվականներին նշանակվել է ԼՂՀ մշակույթի, երիտասարդության հարցերի և սպորտի նախարար։
* 2002-2004 թվականներին նշանակվել է ԼՂՀ կրթության, մշակույթի, երիտասարդության հարցերի և սպորտի նախարար։
* 2005-2007 թվականներին աշխատել է ՀՅԴ Արցախի վերլուծական կենտրոնում՝ որպես տնօրեն։
* 2007-2010 թվականներին աշխատել է Թուֆենկյան բարեգործական ընկերության Արցախի գրասենյակում՝ որպես պատասխանատու։
Ակտիվորեն մասնակցել է Ղարաբաղյան շարժմանը, եղել է հայրենի գյուղի ջոկատի առաջին հրամանատարը, այնուհետև զբաղեցրել է գումարտակի հրամանատարի ԱՀՏԱ գծով տեղակալի պաշտոնը։
* 2005 թվականին ընտրվել է ԼՂՀ 4-րդ գումարման ԱԺ պատգամավոր՝ համամասնական ընտրակարգով, սոցիալական ոլորտի հարցերի մշտական հանձնաժողովի անդամ։
* 2010 թվականին մեծամասնական ընտրակարգով ընտրվել է ԼՂՀ 5-րդ գումարման ԱԺ պատգամավոր՝ կրթության, գիտության, մշակույթի, երիտասարդության և սպորտի հարցերի մշտական հանձնաժողովի նախագահ։
* 2015 թվականի մայիսի 3-ի խորհրդարանական ընտրություններում ընտրվել է ԼՂՀ 6-րդ գումարման ԱԺ պատգամավոր՝ համամասնական ընտրակարգով, ՀՅԴ ընտրացուցակով։
ԱԺ «Դաշնակցություն» խմբակցության անդամ է։

## Պարգևներ
* «Արիության համար» մեդալ
* «Անդրանիկ Օզանյան» մեդալ
* «Մարշալ Բաղրամյան» մեդալ
* «Մխիթար Գոշ» մեդալ

## Ծանոթագրություններ

Կատեգորիա:Արցախի պետական համալսարանի շրջանավարտներ
Կատեգորիա:ՀՊՄՀ շրջանավարտներ
Կատեգորիա:Հայ պատմաբաններ
Կատեգորիա:Հայ քաղաքական գործիչներ
Կատեգորիա:Մխիթար Գոշի մեդալակիրներ
Բրումա

**Բրումա** (, ), պորտուգալացի հարձակվող, որը հանդես է գալիս իսպանական «Ռեալ Սոսիեդադում» և Պորտուգալիայի Մ21 հավաքականում։

## Ակումբային կարիերա
### «Սպորտինգ»
Բրուման իր պրոֆեսիոնալ կարիերան սկսել է 2012 թվականին պորտուգալական «Սպորտինգում»։ Թիմի կազմում իր դեբյուտը նշել է 2013 թվականի փետրվարի 10-ին։

### «Գալաթասարայ»
2013 թվականի սեպտեմբերի 3-ին Բրուման 5 տարվա պայմանագիր է կնքել «Գալաթասարայի» հետ։

### «Ռեալ Սոսիեդադ»
2015 թվականի ամռանը Բրուման տեղափոխվել է իսպանական «Ռեալ Սոսիեդադ»։

## Միջազգային կարիերա
2013 թվականին Բրուման իր դեբյուտն է նշել Պորտուգալիայի Մ21 հավաքականում։

## Վիճակագրություն
Ըստ 2015 թվականի ապրիլի 6-ի

## Ծանոթագրություններ

## Արտաքին հղումներ
* Պրոֆիլը transfermarkt.com կայքում

Կատեգորիա:Բունդեսլիգայի ֆուտբոլիստներ
Կատեգորիա:Գազիանթեփսպորի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
XHTML

մինի|աջից|xhtml փաստաթուղթ
**XHTML** հապավումը նշանակում է **EX**tensible **H**yper **T**ext **M**arkup **L**anguage հայերեն՝ ընդարձակելի գեր տեքստի նշագրման լեզու։ XHTML գրեթե նույն HTML-ն է։ Այն ավելի խիստ է քան HTML-ը։ Պահպանվում է որպես **XML** ծրագիր։ **XHTML**-ն հասանելի է բոլոր խոշոր բրաուզերներին։

## Տարբերությունները HTML-ից
փաստաթուղթի կառուցվածքը
* **պարտադիր** ունենալ XHTML DOCTYPE
* xlms ատրիբուտը -ում **պարտադիր է**
* ,, և  գրելը **պարտադիր է**

XHTML էլեմենտներ
* XHTML էլեմենտները պետք է լինեն **պատշաճ կերպով տեղադրած**
* XHTML էլեմենտները պետք է **միշտ փակել**
* XHTML էլեմենտները պետք է լինի **փոքրատառ**
* XHTML փաստաթղթերը պետք է ունենան **մեկ արմատ էլեմենտ**

XHTML ատրիբուտներ
* ատրիբուտի անունները պետք է լինեն ավելի **նվազեցրած դեպքում**
* ատրիբուտի աստիճանները պետք է լինեն **մեջբերված**
* ատրիբուտի նվազեցումը **արգելված է**

## Աղբյուր
*w3schools.am այնտեղ կարելի է նաև սովորել։

Կատեգորիա:HTML
Կատեգորիա:Նշագրման լեզուներ
Ադելեն

**Adelén** (հայտնի է նաև ուղղակի **Ադելեն**, ), իսպանական ծագումով նորվեգացի երգչուհի։

## Կենսագրություն
Ադելենն առաջին անգամ հայտնվել է բեմում 6 տարի առաջ՝ մանկապարտեզում։ Հետագայում, նա ամենամյա երգում էր դպրոցի ավարտական հանդեսներում։ 13 տարում նա մասնակցել է տեղի տաղանդի մրցույթին։ 2013 թվականին մեծ բեմում Ադելենի առաջնելույթը նորվեգական Եվրատեսիլի նախընտրական փուլին մասնակցելու առիթ դարձավ, որտեղ նա իր "Bombo" երգով զբաղեցրեց երկրորդ հորիզոնականը։ Նրա «Bombo» սինգլը մտավ նորվեգական ITunes վիճակագրության մեջ։ 2013 թվականին նա պայմանագիր է կնքել Սիմոն Ֆուլերի հետ, ով խոստացել էր, որ Ադելենին կդարձնի ամբողջ աշխարհով հայտնի։

2013 թվականի հունիսի 21-ին նա թողարկում է իր «Baila Conmigo» սինգլը։

## Անձնական կյանք
Նրա իսպանուհի մայրը ծնվել է Խաեն պրովինցիայի Բաիլեն մունիցիպալիտետում, իսկ հայրը՝ Հորթեն մունիցիպալիտետում
:

## Սկավառակագրություն
### Սինգլներ

## Մրցանակներ և տեկնածություն

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Լևոնբերդ

**Լևոնբերդ** (*Լևոնաբերդ, Լևոնիա, Լևոնի բերդ, Լևոնկլա, Լմբերթ, Կատարյաց ամրոց, Ղալա դարեսի, Ղարա տերեսի, Շահմիրուն գալե*), բերդ Լեռնային Կիլիկիայում, Վահկա բերդից 12 կմ հարավ–արևմուտք, Կուլելի դաղ լեռան վրա։

## Պատմություն
Կառուցվել է 1272 թվականին Լևոն Գ թագավորի հրամանով, միջնադարյան Խորձորի տարանցիկ ճանապարհը պաշտպանելու նպատակով։

Լևոնբերդի մոտ Խորձորում էին գտնվում գրչության և մշակույթի կենտրոններ Խորին և Փերճեր անապատները։ Լևոնբերդումում կային Սուրբ Վասիլ և Սուրբ Հովհաննես անունով եկեղեցիներ։

Կիլիկիայի հայկական պետության անկումից հետո (1375) Լեռնային Կիլիկիայի ամրոցները մնացել էին այնտեղ գոյատևած ավագանու ժառանգորդների ձեռքը։ 16-րդ դարում Լևոնբերդը պատկանում էր Սսի Մայսենց իշխանական տոհմին, որոնց նախնիները 12-րդ դարի վերջերին Լևոն Բ թագավորի մոտ ծառայության մտած խաչակիր ասպետներն էին, որոնք աստիճանաբար հայացան։

Լևոնբերդը 18-րդ դարում Սսի կաթողիկոսների ամառանոցն էր, որտեղ և գտնվում էր սուրբ Վասիլ եկեղեցին։ Մինչև 1915 թվականը բերդի ստորոտում գտնվող Կալեդերե գյուղն ուներ 50 տուն հայ բնակչություն։ Գյուղում կային բազմաթիվ մրգատու ծառեր, հատկապես ընկուզենիներ և խաղողի այգիներ։ 1878 թվականին Սսի Կոզանօղլու բռնապետների բնաջնջումից հետո Կալեդերեի ունևորների մեծ մասը բնակություն հաստատեց Սսում։

## Ծանոթագրություններ

## Գրականություն
* Ալիշան Ղ․, Սիսուան, Վնտ․, 1885։ 
* Սմբատ Սպարապետ, Տարեգիրք, Վնտ․, 1956։

Կատեգորիա:Կիլիկիայի բերդեր
Կատեգորիա:13-րդ դարի հայկական բերդեր և ամրոցներ
Կատեգորիա:Բերդեր այբբենական կարգով
Սեմ Ադամսի մրցանակ

**Սեմ Ադամսի մրցանակ** (), ամենամյա մրցանակ որը հանձնվում է իր աշխատանքին արդար և բարեխիղճ մոտեցում ցուցաբերած հատուկ ծառայությունների պրոֆեսիոնալներին։ «Հետախուզության մեջ ազնվության և մաքրության համար» մրցանակը հանձնվում է Սեմ Ադամսի անվան կազմակերպության (), ԿՀՎ-ի մի խումբ պաշտոնաթող աշխատակիցների կողմից։ Մրցանակը իր անունը ստացել է ի պատիվ Վիետնամի պատերազմի ժամանակ ԿՀՎ իրազեկիչ Սեմյուել Ա․ Ադամսի։ Մրցանակը ունի սպիտակ մոմով մոմակալի տեսք, և հանձնվում է ամեն տարի սկսած 2002 թվականից։

Սեմ Ադամսի անվան կազմակերպության հիմնել է Ռեյ Մանգովերնը պարգևելու համար հետախուզության այն աշխատակիցներին, ովքեր գործել են ազնիվ և բարոյական նորմերից ելնելով, անկախ հետևանքներից։

2012, 2013 և 2014 թվականներին մրցանակը հանձնվել է Օքսֆորդի միջազգային ընկերությունում։

thumb|Մրցանակը ստանում է Էդվարդ Սնոուդենը 2013 թվականի հոկտեմբերին

## Մրցանակակիրներ
* 2002: Քոլին Ռոուլի
* 2003: Քեթրին Գան
* 2004: Սիբել Էդմոնդս
* 2005: Կրեյգ Մյուրեյ
* 2006: Սեմյուել Պրովանս
* 2007: Էնդրյու Ուիլկի
* 2008: Ֆրանկ Գրեվիլ
* 2009: Լարի Վիլկերսոն
* 2010: Ջուլիան Ասանժ
* 2011: Թոմաս Էնդրյու Դրեյք
* 2012: Թոմաս Ֆինգար
* 2013: Էդվարդ Սնոուդեն
* 2014: Չելսի Մենինգ, 
* 2015: Ուիլյամ Բինեյ

## Ծանոթագրություններ

Կատեգորիա:Հետախուզություն
Կատեգորիա:Մրցանակներ